આમાંથી કશાનો અમારા માંથી કોઈની પાસે કોઈ જવાબ નહતો ! અમે નવરા તો જરાય ન હતા ,એક અઠવાડિયા પછી તો અમારી પ્રિલીમ એક્ઝામ શરુ થતી હતી ! પણ પેલા મેડમોની વાતોથી જન્મેલી માણસાઈને સંતોષવા અમે અહીં સુધી આવી પહોંચ્યા હતા.પણ ત્યાં જ મને વિચાર આવ્યો કે એ રેસિડેન્ટ પણ એની જગ્યા એ જરાય ખોટી નથી,એની જગ્યા એ અમે હોઈએ તો પણ આવો જ પ્રતિભાવ કરીએ ને!! રાત-રાતના ઉજાગરા ને વણઅટક્યા દર્દીઓ ના લોડ વચ્ચે અમે એની એક વધારે મુશ્કેલી વધારે હતી.પછી એટલામાં એક બીજી રેસિડેન્ટ આવી એને અમને ઈ.પી.આર. કરાવી આવવાનો કહ્યું કે એના પછી જ કઈ દવા ચાલુ થઇ શકશે.